विदाई समारोह : सीनियर्स को दिया संदेश
बाबाखेतानाथ सीनियर सेकेंडरी स्कूल सिहमा में शनिवार को जूनियर विद्यार्थियों ने सीनियर्स को समारोहपूर्वक विदाई दी। छात्र-छात्राओं ने कई रंगारंग सांस्कृतिक कार्यक्रम प्रस्तुत किए। मुख्य अतिथि संस्था के चेयरमैन विजय सिंह यादव ने स्कूल से विदा हो रहे विद्यार्थियों के उज्ज्वल भविष्य की कामना की। साथ ही उन्हें जीवन में सच्चाई के मार्ग पर आगे बढ़ने को प्रेरित किया।
प्राचार्य राजेश यादव ने बच्चों को जीवन में अधिक से अधिक मेहनत करने और वार्षिक परीक्षा में अधिक अंक हासिल करने के लिए प्रेरित किया। संस्था के उपप्राचार्य जसवंत सिंह ने विद्यार्थियों को जीवन में चरित्रवान बनने और जीवन में सच्चाई के मार्ग पर चलकर अपने भविष्य को स्वर्णिम बनाने के लिए प्रेरित किया। वरिष्ठ अध्यापक महेंद्र सिंह ने कली बनकर आए थे फूल बन कर जाओगे, प्यारे बच्चों इस दुनिया में नाम बहुत कमाओगे गीत के माध्यम से बच्चों के उज्ज्वल भविष्य की कामना की। इस मौके पर योगेश, राजकुमार, राजेश गुलावला, मनीष, सुरेशवती, रेखा मनोज आदि अध्यापक मौजूद थे।
hin_Deva hin_Deva hin_Deva